আজও ভার্চুয়ালি হাজিরা দিলেন না কালীঘাটের কাকু

কলকাতা: এই নিয়ে টানা পঞ্চম বার। আজও ভার্চুয়ালি হাজিরা দিলেন না সুজয় কৃষ্ণ ভদ্র (Sujoy Krishna Bhadra) ওরফে কালীঘাটের কাকু (Kalighat Kaku)। শারীরিক অসুস্থতার কারণে প্রেসিডেন্সি জেল হাসপাতালে ভর্তি তিনি।

কালীঘাটের কাকুকে নিয়ে প্রেসিডেন্সি জেলের তরফে রিপোর্ট জমা দেওয়া হয়েছে আদালতে। রিপোর্টে উল্লেখ, শারীরিক অসুস্থতার জন্য জেল হাসপাতালে ভর্তি রয়েছেন সুজয় কৃষ্ণ ভদ্র। তাই ভার্চুয়ালি হাজিরা দিতে পারবেন না তিনি।

আরও পড়ুন: ২০ ডিসেম্বর রেল ও বাস রোকো আন্দোলনের ডাক কুর্মি সমাজের

উল্লেখ্য, প্রাথমিক নিয়োগ দুর্নীতি মামলায় ইডির হাতে গ্রেফতার হয়েছিলেন সুজয়কৃষ্ণ ভদ্র ওরফে কালীঘাটের কাকু। সেই মামলার প্রেক্ষিতে জামিনের আবেদন জানিয়ে কলকাতা হাই কোর্টের দ্বারস্থ হন তিনি। গত মাসেই শেষ হয় শুনানি।

শুক্রবার কালীঘাটের কাকুর জামিন মঞ্জুর হয় বিচারপতি শুভ্রা ঘোষের বেঞ্চে। সিবিআইয়ের একটি মামলায় হাই কোর্টে আগাম জামিনের আর্জি জানিয়েছেন তিনি। সেই আবেদন মঞ্জুর হলেই জেল মুক্তি হবে তার। কিন্তু শারীরিক অসুস্থতার কথা উল্লেখ করে বার বার আদালতে হাজিরা এড়াচ্ছেন তিনি। এবারেও সেই একই অবস্থার কথা উল্লেখ করে হাজিরা এড়ালেন কালীঘাটের কাকু।