কোন গ্রাউন্ডে সুজয় কৃষ্ণ আগাম জামিন চাইছেন? প্রশ্ন বিচারপতির

কলকাতা: প্রাথমিক নিয়োগ দুর্নীতি মামলায় (Recruitment Scam) ধৃত সুজয়কৃষ্ণ ভদ্র (Sujoy Krishna Bhadra) ওরফে কালীঘাটের কাকুর (Kalighat Kaku) আগাম জমিনের আবেদন এর মামলায় আপাতত নিম্ন আদালতের প্রক্রিয়া করণের উপর স্থগিতাদেশ দিল না কলকাতা হাইকোর্ট (Calcutta High Court)। সিবিআই গ্রেফতারি আশঙ্কা করে কালীঘাটের কাকুর আগাম জমিনের আবেদন জানায় নিম্ন আদালতে। এই মামলার প্রক্রিয়া করণের উপর উপর স্থগিতাদেশ দিল না কলকাতা হাইকোর্ট। সুজয় কৃষ্ণ ভদ্রের মেডিক্যাল দেখতে আগ্রহী আদালত। আগামী সোমবার এই মামলার পরবর্তী শুনানি।

সোমবার সুজয়কৃষ্ণ ভদ্রকে নিম্ন আদালতে হাজির করানোর কথা ছিল। কিন্তু সূত্রের খবর, ‘কাকু’ অসুস্থ। জেলের হাসপাতালেই এখনও চিকিৎসাধীন। কালীঘাটের কাকুকে নিয়ে প্রেসিডেন্সি জেলের তরফে রিপোর্ট জমা দেওয়া হয়েছে আদালতে। সিবিআইয়ের হাতে গ্রেফতারির আশঙ্কায় আগম জামিনের আবেন করেন সুজয় কৃষ্ণ ভদ্র। নিম্ন আদালতের প্রক্রিয়ার উপর অন্তর্বর্তী স্থগিতাদেশ জারি করুক ডিভিশন বেঞ্চ। সেই আবেদনে সাড়া দিল না কলকাতা হাইকোর্ট। বরং কেন তাকে আগাম জামিন মঞ্জুর করা হবে এই মর্মে প্রশ্ন করে আদালত। সেই প্রশ্নের জবাব দিতে হবে সুজয় কৃষ্ণ ভদ্রকে নির্দেশ কলকাতা হাইকোর্টের বিচারপতি জয়মাল্য বাগচী ও বিচারপতি গৌরাঙ্গ কান্তর ডিভিশন বেঞ্চের।

আরও পড়ুন: আজও ভার্চুয়ালি হাজিরা দিলেন না কালীঘাটের কাকু

সুজয় কৃষ্ণ ভদ্রের আইনজীবী মিলন মুখার্জী আদালতে জানায়, অসুস্থতার জন্য নিম্ন আদালতে হাজিরা দেয়নি কালীঘাটের কাকু। ৪ মে ২৩ সালে আমার বাড়িতে রেড হয় । ১৩ মে গ্রেফতার করে ইডি। ইডি র কেসের ভিত্তিতে হাইকোর্টে জামিনের আবেদন করেছেন সুজয়কৃষ্ণ। সম্প্রতি সেই জামিন মঞ্জুর হয়ছে। শেষ জিজ্ঞাসাবাদ করা হয়েছে নভেম্বর ২৩। জেলে ফেলে রেখেছে। নিম্ন আদালতে আমায় হাজির করতে পারেনি বলে কোনও প্রসিডিংস শুরু করতে পারেনি। এর থেকে বোঝা যাচ্ছে গ্রেফতারিটা বেশি গুরুত্ব পাচ্ছে । কয়েকদিন এর নিম্ন আদালতের প্রক্রিয়া করণের উপর স্থগিতাদেশ এর নির্দেশ দেওয়া হোক। দুদিন অন্তর অন্তর শুনানি রাখছে।

বিচারপতি জয়মাল্য বাগচী বলেন, সেটা হয়ত তদন্তকারী সংস্থার তদন্তের অঙ্গ। নিম্ন আদালতের প্রক্রিয়া করণের উপর। বিচারপতি প্রশ্ন করেন, কোনও অভিযুক্ত এর এত বার প্রোডাকসান ওয়ারেন্ট ইস্যু হবার পর কেনও নিম্ন আদালতের আসছে না। আগাম জামিনের আবেদন করছেন কিন্তু প্রোডাকশন ওয়ারেন্ট মানে আগের মামলার সঙ্গে নতুন মামলায় যুক্ত হয়ে যায়। তাহলে সুজয় কৃষ্ণ কোন গ্রাউন্ডে আগাম জামিন চাইছেন? আগাম জামিনের ক্ষেত্রে জেরুল ফলো করা উচিত সেই রুল কি আবেদনকারী ফলো করেছে?