সুজয়কৃষ্ণ ভদ্রকে সকাল থেকেই জেরা শুরু সিবিআইয়ের

কলকাতা: কালীঘাটের কাকুকে নিজেদের হেফাজতে নিল সিবিআই। মঙ্গলবার মধ্যরাতে প্রেসিডেন্সি জেল থেকে কালীঘাটের কাকু ওরফে সুজয়কৃষ্ণ ভদ্রকে (Sujoy Krishna Bhadra) নিজাম প্যালেসে (Nizam Palace) নিয়ে যায় কেন্দ্রীয় তদন্তকারী সংস্থা। সিবিআই সূত্রের খবর, নিয়োগ দুর্নীতি মামলার (Primary Teachers Recruitment Scam) অন্যতম অভিযুক্ত সুজয়কৃষ্ণ ভদ্রফে বুধবার জোকা ইএসআই হাসপাতাল থেকে নিজাম প্যালেসে এনে সুজয়কৃষ্ণ ভদ্রকে জেরা করবেন সিবিআই (CBI Interrogate Sujoy Krishna Bhadra)আধিকারিকরা। যেহেতু সুজয়কৃষ্ণের শারীরিক অবস্থা ভালো নয় তাই চিকিৎসকদের পরামর্শ মেনে তাঁকে জেলা করবে সিবিআই।

আরও পড়ুন: উইকএন্ডের দফারফা! কলকাতায় উধাও শীত, সপ্তাহ শেষে বৃষ্টির সম্ভবনা

সুজয়কৃষ্ণকে জিজ্ঞাসাবাদ করবে সিবিআই এর চার সদস্যের একটি বিশেষ দল। কালীঘাটের কাকুকে জেরা করতে ইতিমধ্যেই নিজাম প্যালেসে পৌঁছে গিয়েছে চার সদস্যের বিশেষ দল। তৈরি করা হয়েছে আইনী কাগজপত্রও। নিজাম প্যালেস সূত্রের খবর, আজ দশটার পর থেকে সুজয়কৃষ্ণ ভদ্রকে জিজ্ঞাসাবাদ শুরু করার কথা তদন্তকারীদের। তবে ২১ ডিসেম্বর পর্যন্ত সিবিআই হেফাজতেই থাকছেন তিনি। তাই সময় নষ্ট করতে নারাজ কেন্দ্রীয় তদন্তকারী সংস্থা। প্রাথমিকে নিয়োগ দুর্নীতি মামলায় যে সকল প্রশ্নের উত্তর এখনও অধরা। সেই প্রশ্নের উত্তর জানতে সুজয়কৃষ্ণকে জেরা করতে চাইছেন তদন্তকারীরা। নিযোগ দুর্নীতিতে কোটি কোটি টাকার আর্থিক অনিয়ম হয়েছিল, কোন কোন প্রভাবশালীদের ব্যাঙ্ক অ্যাকাউন্টে ওই টাকা পৌঁছেছিল? এই দুর্নীতি মামলায় গোটা বাংলায় মোট কতজন এজেন্ট কাজ করতো? তাদেরকে কারা নিয়োগ করেছিল? কোথায় কোথায় থেকে তারা টাকা তুলতো? সুজয়কৃষ্ণ সেই কোটি কোটি টাকা কোন কোন প্রভাবশালীদের পাঠাতেন। এই সব প্রশ্নের উত্তর জানতে চায় কেন্দ্রীয় তদন্তকারী সংস্থা।